News Update: สูญเงินมากกว่าวันละ 4 ล้านดอลลาร์ Elon Musk โอดค่าใช้จ่าย Twitter สูง เตรียมเก็บค่ายืนยันบัญชี $7.99 ต่อเดือน - FINNOMENA
Twitter ยืนยันแผนเรียกเก็บค่าใช้บริการเดือนละ $7.99 เพื่อแลกกับเครื่องหมายถูกสีฟ้า ซึ่งแสดงว่า บัญชีผู้ใช้งานนั้นได้รับการตรวจสอบยืนยันแล้วว่าไม่ใช่บัญชีปลอม
7 พ.ย. 2565

Twitter ยืนยันแผนเรียกเก็บค่าใช้บริการเดือนละ $7.99 เพื่อแลกกับเครื่องหมายถูกสีฟ้า ซึ่งแสดงว่า บัญชีผู้ใช้งานนั้นได้รับการตรวจสอบยืนยันแล้วว่าไม่ใช่บัญชีปลอม
ก่อนหน้านี้ Elon Musk ออกมาบอกว่าต้องการยกระบบตรวจสอบยืนยันผู้ใช้งาน ซึ่งเรื่องนี้เกิดขึ้นก่อนที่สหรัฐฯ จะมีการเลือกตั้งกลางเทอมในสัปดาห์หน้า
โดยผู้ใช้งานในระบบ iOS ที่ สหรัฐฯ แคนาดา ออสเตรเลีย นิวซีแลนด์ และสหราชอาณาจักร จะได้รับข้อมูลอัปเดตว่า ผู้ใช้งานที่ลงชื่อสมัครตอนนี้สำหรับบริการทวิตเตอร์บลู (Twitter Blue) ที่ได้รับการตรวจสอบยืนยันแล้ว จะมีเครื่องหมายถูกสีฟ้าอยู่ติดกับชื่อบัญชี เช่นเดียวกับผู้มีชื่อเสียง บริษัท และนักการเมืองที่ทุกคนติดตามอยู่แล้ว
อย่างไรก็ตาม เอสเธอร์ ครอว์ฟอร์ด พนักงานของ Twitter ทวีตข้อความว่า แผนการทวิตเตอร์บลูนี้ยังไม่เปิดตัวอย่างสมบูรณ์ในเวลานี้ โดยข้อมูลอัปเดตที่บางคนได้รับนั้นยังอยู่ในช่วงของการทดสอบอยู่
ทั้งนี้ ยังไม่มีการยืนยันอย่างชัดเจนว่า การเก็บธรรมเนียมผู้ใช้งานนี้จะเริ่มใช้งานเต็มรูปแบบเมื่อใด โดย ครอว์ฟอร์ด บอกกับผู้สื่อข่าวเอพีว่า จะเกิดขึ้นเร็ว ๆ นี้ แต่ยังไม่ได้เปิดตัว ขณะที่ Twitter ไม่ได้ตอบรับคำร้องของความเห็นของผู้สื่อข่าว
ก่อนหน้านี้มีรายงานว่า Twitter เตรียมแจ้งพนักงานทางอีเมลในวันศุกร์ (4 พ.ย.) ว่า พวกเขาจะถูกไล่ออกหรือไม่ รวมถึงการสั่งปิดสำนักงานชั่วคราวและป้องกันการเข้าถึงของพนักงานด้วย หลังสัปดาห์แห่งความไม่แน่นอนภายใต้เจ้าของใหม่อย่าง Elon Musk
สำหรับประเด็นการปลดพนักงานจำนวนมากเพื่อลดต้นทุน Elon Musk ได้อ้างว่า Twitter กำลังสูญเสียเงินมากกว่า 4 ล้านดอลลาร์ต่อวัน และระบุว่าพนักงานที่ถูกเลิกจ้างจะได้รับเงินชดเชย 3 เดือนซึ่งมากกว่าที่กฎหมายกำหนดถึง 50%
ขณะที่ โยเอล รอธ หัวหน้าฝ่ายระบบความปลอดภัยของบริษัท ได้ทวีตข้อความว่า การปลดพนักงานจะไม่กระทบขีดความสามารถของ Twitter ในการกลั่นกรองเนื้อหา ซึ่งทีมงานด้านความปลอดภัยของเนื้อหาถูกปรับลดพนักงานในสัดส่วน 15%
อ่านข่าว Twitter เตรียมปลดพนักงาน แจ้งผ่านอีเมลพนักงานทุกคน คืนนี้ 3 ทุ่ม หลัง Elon Musk ซื้อกิจการ เร่งคุมค่าใช้จ่าย แบบเต็มได้ที่นี่
อ้างอิง:
https://www.voathai.com/a/twitter-users-can-soon-get-blue-check-for-7-99-monthly-fee/6822804.html 
https://www.bbc.com/news/technology-63530872 
https://www.ryt9.com/s/iq29/3370856 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA